CELEX: 32018D0280
Language: hr
Date: 2018-02-23 00:00:00
Title: Odluka Vijeća (ZVSP) 2018/280 od 23. veljače 2018. o izmjeni Odluke 2012/642/ZVSP o mjerama ograničavanja protiv Bjelarusa

24.2.2018   
            
            
               HR
            
            
               Službeni list Europske unije
            
            
               L 54/16
            
         ODLUKA VIJEĆA (ZVSP) 2018/280
   od 23. veljače 2018.
   o izmjeni Odluke 2012/642/ZVSP o mjerama ograničavanja protiv Bjelarusa
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:
   
               (1)
            
            
               Vijeće je 15. listopada 2012. donijelo Odluku 2012/642/ZVSP (1).
            
         
               (2)
            
            
               Na temelju preispitivanja te odluke mjere ograničavanja protiv Bjelarusa trebalo bi produljiti do 28. veljače 2019.
            
         
               (3)
            
            
               Nadalje, Vijeće je postiglo dogovor o tome da države članice mogu odobriti izvoz određenih vrsta malokalibarskih sportskih pušaka, malokalibarskih sportskih pištolja i malokalibarskog streljiva, isključivo za upotrebu na sportskim događajima i sportskim treninzima, ili s njima povezanu tehničku pomoć ili usluge posredovanja, financiranje ili pružanje financijske pomoći, ističući da će se to odnositi na ograničen broj te ne dovodeći u pitanje primjenjive odredbe o dozvolama.
            
         
               (4)
            
            
               Odluku 2012/642/ZVSP trebalo bi stoga na odgovarajući način izmijeniti.
            
         
               (5)
            
            
               Kako bi se osigurala učinkovitost mjera predviđenih u ovoj Odluci, ova bi Odluka trebala odmah stupiti na snagu,
            
         DONIJELO JE OVU ODLUKU:
   Članak 1.
   Odluka 2012/642/ZVSP mijenja se kako slijedi:
   
               1.
            
            
               u članku 2. dodaju se sljedeći stavci:
               „4.   Odstupajući od članka 1., države članice mogu odobriti prodaju, opskrbu, prijenos ili izvoz malokalibarskih sportskih pušaka, malokalibarskih sportskih pištolja i malokalibarskog streljiva, koji su namijenjeni isključivo za upotrebu na sportskim događajima i sportskim treninzima, ili s njima povezanu tehničku pomoć ili usluge posredovanja, financiranje ili pružanje financijske pomoći.
               Unija poduzima potrebne mjere radi utvrđivanja relevantnih predmeta na koje se odnosi ovaj stavak.
               5.   Dotična država članica obavješćuje ostale države članice i Komisiju o namjeri izdavanja odobrenja na temelju stavka 4. najmanje deset dana prije odobrenja, uključujući vrstu i količinu dotične opreme te svrhu kojoj je namijenjena, ili prirodu s njom povezane pomoći ili usluga.”;
            
         
               2.
            
            
               članak 8. zamjenjuje se sljedećim:
               „Članak 8.
               1.   Ova Odluka primjenjuje se do 28. veljače 2019.
               2.   Ova Odluka stalno se preispituje te se produljuje ili mijenja, prema potrebi, ako Vijeće smatra da njezini ciljevi nisu ispunjeni.”
            
         Članak 2.
   Ova Odluka stupa na snagu na dan objave u Službenom listu Europske unije.
   
      Sastavljeno u 23. veljače 2018.
      
         
            Za Vijeće
         
         
            Predsjednica
         
         E. ZAHARIEVA
      
   
   
      (1)  Odluka Vijeća 2012/642/ZVSP od 15. listopada 2012. o mjerama ograničavanja protiv Bjelarusa (SL L 285, 17.10.2012., str. 1.).